b'\n_START_ARTICLE_\nVafio\n_START_PARAGRAPH_\nVafio je starodavno mesto v Lakoniji v Gr\xc4\x8diji na desnem bregu reke Evrotas, pribli\xc5\xbeno pet kilometrov ju\xc5\xbeno od \xc5\xa0parte. Znano je po svojem tolosu ali "panjasti" grobnici, ki jo je leta 1889 izkopal Hristos Tsuntas. Sestoji se iz pristopnega zidu, dolgega pribli\xc5\xbeno 97 metrov, ki vodi v obokano komoro premera okrog 33 metrov, na tleh katere je bil grob.\n_START_SECTION_\nArheolo\xc5\xa1ko odkritje\n_START_PARAGRAPH_\nNajdbe iz grobnice so bile prenesene v Narodni arheolo\xc5\xa1ki muzej, Atene. Veliko je draguljev in ametistovih kroglic skupaj s predmeti v zlatu, srebru, bronu, \xc5\xbeelezu, svincu, z jantarjem in kristali. Mnogo je pe\xc4\x8datov in prstanov, ki so po slogu in vsebini mo\xc4\x8dno podobni sodobni kretski glipti\xc4\x8dni umetnosti. J. T. Hookerju se je zdelo nemogo\xc4\x8de ugotoviti, ali so bili lokalno narejeni ali uvo\xc5\xbeeni s Krete. Najbolj\xc5\xa1i pridatek je par zlatih pokalov, okra\xc5\xa1enih s prizori v reliefu, ki predstavljajo ulov divjih bikov z mre\xc5\xbeo na eni strani in njihovo udoma\xc4\x8ditev (morda za igro skok \xc4\x8dez bika, ki so jo poznali na Kreti) na drugi strani. To je morda najpopolnej\xc5\xa1e ohranjeno delo mikensko-minojske umetnosti. Sir Kenneth Clark je opazil, da so tudi na takem razvitem delu "ljudje nepomembni v primerjavi z nenavadnimi biki". Zdi se verjetno, da posodi iz Vafia ne predstavljata lokalne umetnosti, ampak sta bili uvo\xc5\xbeeni s Krete, ki je bila v zgodnjem obdobju dale\xc4\x8d pred celinsko Gr\xc4\x8dijo v umetni\xc5\xa1kem razvoju. C. Michael Hogan ugotavlja, da podoba bika spominja na slike, ki so bile v pala\xc4\x8di Knosos na Kreti. Ellen Davis pa je trdno prepri\xc4\x8dan, da je bila vsaj ena posoda narejena v celinski Gr\xc4\x8diji, saj se razlikujeta po sestavi in slogu, kar dokazuje, da je ena morda minojska in druga mikenska._NEWLINE_Grobnica, ki je verjetno pripadala ozemlju Amiklesa, ne Farisu, kot je obi\xc4\x8dajno navedeno, je zdaj skoraj povsem uni\xc4\x8dena.'